| * দে
* স
সিরিয়া-ফ্রান্স যুদ্ধ |
| --- |
| **সংঘর্ষ**
* সিরিয়ান উপকূলীয় পর্বতমালা
* আলেপ্পো অঞ্চল
* মায়সালুন
* দামেস্ক

---

**আন্তর্জাতিক ঘটনা**
* তেল হাইল
* সামাখ
 |

**মায়সালুনের যুদ্ধ** (আরবি : معركة ميسلون) রাজতন্ত্র শাসিত সিরিয়া ও ফ্রান্সের মধ্যে সংঘটিত হয়। একে *মায়সালুন পাসের যুদ্ধও* বলা হয়। ১৯২০ সালের ২৩ জুলাই দামেস্কের ১২ মাইল পশ্চিমে লেবাননের সীমান্তের কাছে এই যুদ্ধ সংঘটিত হয়। যুদ্ধে সুসজ্জিত ফরাসি বাহিনী আরব বাহিনীকে পরাজিত করে।

পটভূমি
------

মূল নিবন্ধ: সিরিয়ায় ফরাসি মেন্ডেট
প্রথম বিশ্বযুদ্ধের শেষের দিকে ব্রিটিশরা মধ্যপ্রাচ্যে অটোমানদের পরাজিত করে। ১৯১৮ সালের ৩০ সেপ্টেম্বর তারা দামেস্ক দখন করে নেয়। ১৯২০ সালের ৮ মার্চ ফয়সাল বিন হুসাইনকে রাজা হিসেবে সিরিয়ার স্বাধীন রাজতন্ত্র ঘোষণা করা হয়। কিন্তু এই একতরফা সিদ্ধান্ত ব্রিটিশ ও ফরাসিরা প্রত্যাখ্যান করে। মধ্যপ্রাচ্যের মেন্ডেট নিয়ে সিদ্ধান্তে উপনীত হওয়ার জন্য ১৯২০ সালের এপ্রিলে মিত্রশক্তি কর্তৃক সান রেমো সম্মেলন আহ্বান করা হয়। ফয়সাল ও তার সমর্থকরা এই সম্মেলনকে প্রত্যাখ্যান করেন। কয়েকমাসের ভঙ্গুর অবস্থা ও ফরাসিদের সাথে করা ফয়সালের প্রতিশ্রুতি রক্ষা করতে ব্যর্থ হওয়ায় ফরাসি সেনাপ্রধান জেনারেল হেনরি গোরাড ১৯২০ সালের ১৪ জুলাই ফয়সালকে হয় আত্মসমর্পণ নাহয় যুদ্ধের আল্টিমেটাম দেন।:২১৫ ব্রিটিশ সাহায্য না থাকায় ও ফরাসিদের বিরোধীতার ভবিষ্যত শুন্য বুঝতে পারে রাজা ফয়সাল সেদিনই ফরাসিদের কাছে আত্মসমর্পণের সিদ্ধান্ত নেন।

যুদ্ধ
-----

জেনারেল মারিয়ানো গোয়েবেটের অধীন ফরাসি ২৪তম ডিভিশনকে জেনারেল গোরাড বৈরুত থেকে দামেস্কের দিকে যাত্রার নির্দেশ দেন। মুসলিম শাসিত সিরিয়া রাজতন্ত্রে যোগ দিতে অনিচ্ছুক কিছু মেরোনাইট লেবানিজ ফরাসিদের পক্ষ হয়ে যুদ্ধ করে বলে জনশ্রুতি রয়েছে।

ফয়সালের যুদ্ধমন্ত্রী ও চীফ অব স্টাফ ইউসুফ আল-আজমা তার নির্দেশ অমান্য করেন ও একটি ক্ষুদ্র বাহিনী নিয়ে ফরাসিদের বিরুদ্ধে মায়সালুনের দিকে অগ্রসর হন। তিনি দামেস্ক থেকে এদেরকে নিয়ে যাত্রা করেন। তার দলে নবগঠিত সেনাবাহিনীর কয়েকশ নিয়মিত সৈনিক এবং সেইসাথে কিছু জরুরি তলব করা স্বেচ্ছাসেবক নাগরিক ছিল। ফলে এটি একটি আত্মঘাতি অভিযান হয়ে উঠে।

জেনারেল গোয়েবেটের অধীন ফরাসি সৈন্যবাহিনী সহজে সিরিয়ানদের পরাজিত করে। ইউসুফ আল-আজমা যুদ্ধে নিহত হন। যুদ্ধের পর জেনারেল গোরাড জেনারেল গোয়েবেটকে নিয়ে বলেন:

> GENERAL ORDER No. 22  
> 
> 
> 
> Aley, 24 July 1920  
> 
> 
> 
> "The General is deeply happy to address his congratulations to General Goybet and his valiant troops: 415th of line, 2nd Algerian sharpshooters, 11th and 10th Senegalese sharpshooters, light-infantry-men of Africa, Moroccan trooper regiment, batteries of African groups, batteries of 155, 314, company of tanks, bombardment groups and squadrons who in the hard fight of 24 of July, have broken the resistance of the enemy who defied us for 8 months.
> "They have engraved a glorious page in the history of our country." - General Gouraud

পরবর্তী পরিস্থিতি
-----------------

মূল নিবন্ধ: দামেস্ক জয়, ১৯২০
যুদ্ধের পরদিন জেনারেল গোয়েবেটের সৈন্যরা অল্প সময়ের মধ্যে দামেস্ক দখল করে নেয়। ফয়সালের সৈন্যরা হয় পালিয়ে যায় নাহয় ফরাসিদের দ্বারা অবরুদ্ধ হয়। সর্বশেষ লড়াইরত আরবদের দলটি দামেস্কেই অবস্থান করছিল। তারা দ্রুত পরাজিত হয়। একদিন পর আলাউদ্দিন আল-তারুবির নেতৃতাধীন একটি ফরাসিপন্থি সরকার প্রতিষ্ঠিত হয়। ১৯২০ সালের ১ সেপ্টেম্বর জেনারেল গোরাড সিরিয়াকে নিয়ন্ত্রণের সুবিধার্থে ফরাসি মেন্ডেটপ্রাপ্ত এলাকাকে বেশ কিছু ক্ষুদ্র এলাকায় বিভক্ত করেন।

ফরাসিরা ২৩ সেপ্টেম্বর ১৯২৩ এ অনুমোদিতভাবে সিরিয়া ও লেবাননের মেন্ডেট পায়। সিরিয়ায় ফরাসি আধিপত্য ফরাসি উপনিবেশবাদের নতুন দিগন্ত উম্মোচন করে। সেই সাথে উত্তর সিরিয়া ও দামেস্কে বিদ্রোহ তৎপরতার জন্ম দেয়। গোরাডের ব্যাপারে জনশ্রুতি আছে যে তিনি সালাহউদ্দিন আইয়ুবির সমাধিতে লাথি মারেন ও বলেন, "সালাদিন জেগে উঠো। আমরা ফিরে এসেছি। এখানে আমার উপস্থিতি ক্রিসেন্টের উপর ক্রসের পবিত্র বিজয় নির্দেশ করে"।

ইউসুফ আল-আজমাকে সিরিয়ার স্বাধীনতার জন্য শহীদ ব্যক্তি হিসেবে আজও স্মরণ করা হয়। দামেস্কের অন্যতম বৃহত্তম একটি চত্বরে তার ভাস্কর্য স্থাপিত হয়েছে।

আরও দেখুন
---------

* বৃহত্তর সিরিয়া
* সিরিয়ার রাজা
* সিরিয়া আরব রাজতন্ত্র

তথ্যসূত্র
---------

1. 1 2 3 4  David Murphy: *The Arab Revolt 1916-18: Lawrence Sets Arabia Ablaze*, Osprey Publishing, 2008, আইএসবিএন ১-৮৪৬০৩-৩৩৯-X, page 83[*স্থায়ীভাবে অকার্যকর সংযোগ*].
2. 1 2  Eliezer Tauber. The Formation of Modern Syria and Iraq. Frank Cass and Co. Ltd. Portland, Oregon. 1995.
3. ↑  Meyer, Karl Ernest; Brysac, Shareen Blair (২০০৮)। *Kingmakers: The Invention of the Modern Middle East*। W. W. Norton & Company। পৃষ্ঠা 359। আইএসবিএন 9780393061994।

আরও দেখুন
---------

* Sami M. Moubayed, *The Politics of Damascus 1920–1946. Urban Notables and the French Mandate* (Dar Tlass, 1999)
* M. Shakir, *Islamic History*

| * দে
* স
French Mandate of Syria |
| --- |
| States | 
* State of Syria
	+ Aleppo
	+ Damascus
	+ Al-Jazira
* Jabal al-Druze
* Alawite
* Alexandretta
* Greater Lebanon

 | French Mandate for Syria and the Lebanon |
| Conflicts | 
* 1919 revolt
* Franco-Syrian War
	+ Battle of Maysalun
* 1925–1927 revolt
	+ Battle of Salkhad
	+ Battle of al-Mazraa
	+ Battle of al-Musayfirah
	+ 1925 Hama uprising
* 1936 general strike
* Syria-Lebanon Campaign

 |
| Treaties | 
* Sykes–Picot Agreement (1916)
* Paulet–Newcombe Agreement (1920)
* Franco-Syrian Treaty of Independence (1936)

 |
| People | 

|  |  |
| --- | --- |
| Syrian | 
* Hashim al-Atassi
* Shukri al-Quwatli
* Khalid al-Azm
* Jamil Mardam Bey
* Sultan al-Atrash
* Yusuf al-Azma
* Ibrahim Hananu
* Abd al-Rahman Shahbandar

 |
| French | 
* French High Commissioners
* Charles de Gaulle
* Henri Gouraud

 |

 |